Zápisnica č. 10/2018

**z verejného zasadnutia Obecného zastupiteľstva konaného**

**dňa 31. októbra 2018 o 16,00 hod. na Obecnom úrade v Dolnom Hričove**

|  |
| --- |
| **Prítomní:** |
| *Starosta obce*: | Ing. Peter Zelník |
| *Poslanci OZ*: | Ing. Michal Ballay, PhD. (počas 2. bodu programu)prof. Dr. Ing. Martin DeckýŠtefan HôrečnýMarián MedzihorskýBibiána Odváhová (na konci 1. bodu programu)Marta Rašovcová Ing. Jozef Vršanský |
| Ospravedlnený:Zamestnanci OcÚ: | Ján HrazdíraRudolfa Sládková |
| *Hlavný kontrolór obce:* | Mária Rapánová |
| *Hostia:* | podľa prezenčnej listiny  |

## K bodu 1:

**Otvorenie rokovania, potvrdenie jeho uznášaniaschopnosti a schválenie programu**

Verejné zasadnutie Obecného zastupiteľstva v Dolnom Hričove („ďalej len OZ“) otvoril a viedol starosta obce, Ing. Peter Zelník. Privítal všetkých prítomných.

Ing. Peter Zelník, starosta obce, skonštatoval, že zasadnutie sa koná v súlade so zákonom číslo 369/1990 Zb. o obecnom zriadení v znení neskorších predpisov. Z celkového počtu 9 poslancov bolo prítomných 6 poslancov, čím bolo OZ uznášaniaschopné. Rokovanie sa riadilo nasledujúcim programom:

1. Otvorenie rokovania, potvrdenie jeho uznášaniaschopnosti a schválenie programu
2. Určenie zapisovateľa a overovateľov zápisnice
3. Schválenie zápisnice z predchádzajúceho zasadnutia
4. Kontrola plnenia prijatých uznesení
5. Správa nezávislého audítora z auditu konsolidovanej účtovnej závierky, Správa k ďalším

 požiadavkám zákonov a iných právnych predpisov a Konsolidovaná výročná správa vrátane

 údajov individuálnej výročnej správy k 31. 12. 2017

1. Správa nezávislého audítora z auditu účtovnej závierky, Správa k ďalším požiadavkám

 zákonov a iných právnych predpisov k 31. 12. 2017

1. VZN obce Dolný Hričov č. 3/2018 o miestnom poplatku za rozvoj
2. Zriadenie vecného bremena - parc. č. KN - C 149/15 v k. ú. Peklina - p. Peter Komačka
3. Predloženie prehlásenia k stavbe Obecného domu v Pekline na SPF Bratislava
4. Zmluva o zriadení vecného bremena v prospech tretej osoby č. 095 a 096-II-501-VB/2018
5. Informácie starostu obce
6. Informácie zástupcu starostu, hlavného kontrolóra, poslancov a predsedov komisií
7. Diskusia
8. Rekapitulácia prijatých uznesení

15. Záver

**Uznesenie č. 145/2018**

Obecné zastupiteľstvo v Dolnom Hričove

*schvaľuje:*

program zasadnutia Obecného zastupiteľstva.

|  |  |
| --- | --- |
| Prítomní poslanci (menovite): | 6 poslancov - Pavol Ballay, prof. Dr. Ing. Martin Decký, Štefan Hôrečný, Marián Medzihorský, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 6 poslancov - Pavol Ballay, prof. Dr. Ing. Martin Decký, Štefan Hôrečný, Marián Medzihorský, Marta Rašovcová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

## K bodu 2:

**Určenie zapisovateľa a overovateľov zápisu**

Za zapisovateľku určil starosta obce, Ing. Peter Zelník, pracovníčku obecného úradu p. Rudolfu Sládkovú, za overovateľov poslancov OZ p. Mariána Medzihorského a p. Bibiánu Odváhovú.

**Uznesenie č. 146/2018**

Obecné zastupiteľstvo v Dolnom Hričove

*schvaľuje:*

zapisovateľku p. Rudolfu Sládkovú a overovateľov zápisnice poslancov obecného zastupiteľstva p. Mariána Medzihorského a p. Bibiánu Odváhovú.

|  |  |
| --- | --- |
| Prítomní poslanci (menovite): | 7 poslancov - Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 7 poslancov - Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**K bodu 3:**

**Schválenie zápisnice z predchádzajúceho zasadnutia**

Poslancom obecného zastupiteľstva bola predložená zápisnica č. 9/2018. K zápisnici č. 9/2018 z verejného zasadnutia obecného zastupiteľstva konaného dňa 10.10.2018 na obecnom úrade z radov poslancov neboli prednesené žiadne pozmeňujúce a doplňujúce návrhy.

**Uznesenie č. 147/2018**

Obecné zastupiteľstvo v Dolnom Hričove

*schvaľuje:*

zápisnicu č. 9/2018 z verejného zasadnutia obecného zastupiteľstva konaného dňa 10.10.2018.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 7 poslancov - Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 1 poslanec - Ing. Michal Ballay, PhD.  |

## K bodu 4:

**Kontrola plnenia prijatých uznesení**

Poslancom OZ bolo zaslané písomné vyhotovenie uznesení č. 126 - 144/2018 z verejného zasadnutia obecného zastupiteľstva konaného dňa 10.10.2018. Z radov poslancov neboli prednesené žiadne pozmeňujúce a doplňujúce návrhy.

Ing. Peter Zelník, starosta obce, informoval, že návrh zmlúv na vysporiadanie pozemkov ul. Športová v zmysle bodu č. 14 programu verejného zasadnutia obecného zastupiteľstva a uznesenia č. 142/2018 z 10.10.2018 budú vypracované JUDr. Petrom Vachanom v termíne do 09.11.2018.

|  |  |
| --- | --- |
| **Uznesenie č. 148/2018**Obecné zastupiteľstvo v Dolnom Hričove *berie na vedomie:*vyhodnotenie plnenia uznesení č. 126 - 144/2018 z verejného zasadnutia obecného zastupiteľstva konaného dňa 10.10.2018. |  |
|  |  |

**K bodu 5:**

**Správa nezávislého audítora z auditu konsolidovanej účtovnej závierky, Správa k ďalším požiadavkám zákonov a iných právnych predpisov a Konsolidovaná výročná správa vrátane údajov individuálnej výročnej správy k 31. 12. 2017**

 Pracovníčka obecného úradu, p. Rudolfa Sládková, uviedla, že na základe uzatvorenej Zmluvy o poskytovaní audítorských služieb bola Ing. Máriou Kasmanovou vypracovaná Správa nezávislého audítora z auditu konsolidovanej účtovnej závierky, Správa k ďalším požiadavkám zákonov a iných právnych predpisov a Konsolidovaná výročná správa vrátane údajov individuálnej výročnej správy k 31.12.2017 pre štatutárny orgán a obecné zastupiteľstvo Obce Dolný Hričov. V závere auditu Ing. Mária Kasmanová uviedla, že na základe prác vykonaných počas auditu konsolidovanej účtovnej závierky a individuálnej účtovnej závierky sú informácie uvedené v konsolidovanej výročnej správe vrátane údajov individuálnej výročnej správy zostavenej za rok 2017 v súlade s konsolidovanou účtovnou závierkou a s individuálnou účtovnou závierkou za daný rok. Konsolidovaná výročná správa obsahuje informácie podľa zákona o účtovníctve vrátane údajov individuálnej výročnej správy, ktoré sa v nej uviedli v súlade so zákonom o účtovníctve a neexistujú zistenia, ktoré by mala uviesť. Poslancom obecného zastupiteľstva bola Správa nezávislého audítora z auditu konsolidovanej účtovnej závierky predložená.

**Uznesenie č. 149/2018**

Obecné zastupiteľstvo v Dolnom Hričove

*berie na vedomie:*

Správu nezávislého audítora z auditu konsolidovanej účtovnej závierky, Správu k ďalším požiadavkám zákonov a iných právnych predpisov a Konsolidovanú výročnú správu vrátane údajov individuálnej výročnej správy k 31. 12. 2017.

**K bodu 6:**

**Správa nezávislého audítora z auditu účtovnej závierky, Správa k ďalším požiadavkám zákonov a iných právnych predpisov k 31. 12. 2017**

Ing. Mária Kasmanová, licencia UDVA č. 1114 na základe uzatvorenej Zmluvy o poskytovaní audítorských služieb zo dňa 23.8.2018 a Dodatku č. 1 k zmluve o poskytovaní audítorských služieb zo dňa 23.8.2018 vykonala audit účtovnej závierky Obce Dolný Hričov, ktorá obsahuje súvahu k 31.12.2017, výkaz ziskov a strát za rok končiaci sa k uvedenému dátumu a poznámky, ktoré obsahujú súhrn významných účtovných zásad a účtovných metód. Na záver, na základe overenia dodržiavania povinností podľa požiadaviek zákona o rozpočtových pravidlách platných v SR pre územnú samosprávu v znení neskorších predpisov konštatovala, že Obec Dolný Hričov konala v súlade s požiadavkami zákona o rozpočtových pravidlách.

 Poslancom obecného zastupiteľstva bola predložená Správa nezávislého audítora z auditu účtovnej závierky a Správa k ďalším požiadavkám zákonov a iných právnych predpisov k 31.12.2017 pre štatutárny orgán a obecné zastupiteľstvo Obce Dolný Hričov.

**Uznesenie č. 150/2018**

Obecné zastupiteľstvo v Dolnom Hričove

*berie na vedomie:*

Správu nezávislého audítora z auditu účtovnej závierky, Správa k ďalším požiadavkám zákonov a iných právnych predpisov k 31. 12. 2017.

**K bodu 7:**

**VZN obce Dolný Hričov č. 3/2018 o miestnom poplatku za rozvoj**

 Návrh VZN č. 3/2018 o miestnom poplatku za rozvoj bol prejednávaný na zasadnutí obecného zastupiteľstva dňa 10.10.2018 a uznesením č. 133/2018 bol vzatý na vedomie. VZN č. 3/2018 o miestnom poplatku za rozvoj bol zverejnený pred schválením k pripomienkovaniu od 15.10.2018. Po jeho schválení, VZN nadobúda účinnosť dňom 01.01.2019. Ing. Marián Medzihorský sa informoval o zakomponovaní pripomienok, po súhlase, Ing. Peter Zelník, starosta obce požiadal poslancov o hlasovanie.

**Uznesenie č. 151/2018**

Obecné zastupiteľstvo v Dolnom Hričove

*schvaľuje:*

VZN č. 3/2018 o miestnom poplatku za rozvoj.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 6 poslancov - Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 2 poslanci - Ing. Michal Ballay, PhD., Marián Medzihorský  |

**K bodu 8:**

**Zriadenie vecného bremena - parc. č. KN - C 149/15 v k. ú. Peklina - p. Peter Komačka**

 Uznesením č. 136/2018 zo zasadnutia obecného zastupiteľstva konaného dňa 10.10.2018 bolo schválené zrušenie uznesenia č. 79/2018 - zámer priameho predaja pozemku parc.č. KN-C 149/15 v k.ú. Peklina pre p. Komačku a p. Jancíkovú. Nakoľko bola uzatvorená kúpna zmluva medzi obcou a len p. Komačkom (medzi žiadateľmi došlo k rozchodu), je nutné túto zmluvu zrušiť a následne zverejniť nový zámer, ale nie na priamy predaj, ale na zriadenie vecného bremena pre p. Komačku za odplatu v rovnakej výške, ako bola kúpna cena uvedená v kúpnej zmluve, a to vo výške 1 100,50 € ako prípad hodný osobitného zreteľa.

**Uznesenie č. 152/2018**

Obecné zastupiteľstvo v Dolnom Hričove

v zmysle § 9a ods. 8. písm. e) zákona 138/1991 Zb. o majetku obcí v znení neskorších predpisov

1. *schvaľuje* uzatvorenie dohody o zrušení kúpnej zmluvy zo dňa 17.7.2018 s Petrom Komačkom, nar. ........................., trvale bytom Mikuláša Nigriniho ........................., 010 01 Žilina, ktorej predmetom bol odplatný prevod vlastníckeho práva predávajúceho (v podiele 1/1) k novovytvorenej parcele č. KN - C 149/15 zastavané plochy a nádvoria o výmere 71 m2, ktorá vznikla na základe geometrického plánu č. 1/2018 vypracovaného Ing. Jurajom Palkom dňa 08.01.2018 a úradne overeného Okresným úradom Žilina, katastrálnym odborom dňa 17.01.2018 v katastrálnom území Peklina, obec Dolný Hričov, okres Žilina na kupujúceho.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 7 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 1 poslanec - Marián Medzihorský  |

1. *určuje*zriadenie vecného bremena in rem spočívajúceho v práve prechádzať pešo, motorovými vozidlami (osobnými i nákladnými) aj nemotorovými vozidlami, strojmi a mechanizmami a v práve uloženia inžinierskych sietí vrátane vykonania potrebných úkonov pri ich výstavbe, údržbe, oprave, rekonštrukcii a modernizácii k novovytvorenej parcele č. KN - C 149/15 zastavané plochy a nádvoria o výmere 71 m2, ktorá vznikla na základe geometrického plánu č. 1/2018 vypracovaného Ing. Jurajom Palkom dňa 08.01.2018 a úradne overeného Okresným úradom Žilina, katastrálnym odborom dňa 17.01.2018 v katastrálnom území Peklina, obec Dolný Hričov, okres Žilina v prospech Petra Komačku, nar. ........................., trvale bytom Mikuláša Nigriniho ........................., 010 01 Žilina a každodobého vlastníka nehnuteľnosti - pozemku registra „C“ parc. č. 149/13 zastavaná plocha a nádvorie o výmere 781 m2 zapísaného Okresným úradom Žilina, katastrálnym odborom na liste vlastníctva č. 274 pre k. ú. Peklina, obec Dolný Hričov, okres Žilina a to za odplatu vo výške 1 100,50 € **ako prípad hodný osobitného zreteľa** postupom v zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov.
2. *schvaľuje*zriadenie vecného bremena in rem spočívajúceho v práve prechádzať pešo, motorovými vozidlami (osobnými i nákladnými) aj nemotorovými vozidlami, strojmi a mechanizmami a v práve uloženia inžinierskych sietí vrátane vykonania potrebných úkonov pri ich výstavbe, údržbe, oprave, rekonštrukcii a modernizácii k novovytvorenej parcele č. KN - C 149/15 zastavané plochy a nádvoria o výmere 71 m2, ktorá vznikla na základe geometrického plánu č. 1/2018 vypracovaného Ing. Jurajom Palkom dňa 08.01.2018 a úradne overeného Okresným úradom Žilina, katastrálnym odborom dňa 17.01.2018 v katastrálnom území Peklina, obec Dolný Hričov, okres Žilina v prospech Petra Komačku, nar. ........................., trvale bytom Mikuláša Nigriniho ........................., 010 01 Žilina a každodobého vlastníka nehnuteľnosti - pozemku registra „C“ parc. č. 149/13 zastavaná plocha a nádvorie o výmere 781 m2 zapísaného Okresným úradom Žilina, katastrálnym odborom na liste vlastníctva č. 274 pre k. ú. Peklina, obec Dolný Hričov, okres Žilina a to za odplatu vo výške 1 100,50 €.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 7 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 1 poslanec - Marián Medzihorský  |

**K bodu 9:**

**Predloženie prehlásenia k stavbe Obecného domu v Pekline na SPF Bratislava**

 Ing. Peter Zelník, starosta obce informoval o majetkovoprávnom vysporiadaní pozemku vo vlastníctve Slovenskej republiky, podiel l/1, parc.č. KN - E 1, LV č. 247 v k.ú. Peklina o výmere 32 m2, druh pozemku zastavaná plocha a nádvorie, na ktorom je umiestnená stavba - drevenica, „Obecný dom Peklina“ súpisné č. 57, druh stavby administratívna budova, parc.č. KN-C 2/3, LV č. 1 v k.ú. Peklina, vlastník Obec Dolný Hričov, využívaná od jej vybudovania pred rokom 1976. Jej datovanie spadá do obdobia vzniku 1. ČSR, kedy tu bola zriadená obecná škola a kancelária pre Štátne lesy. Budova bola a je využívaná pred a po roku 1989 až do súčasnosti pre účely obce Dolný Hričov, a to na voľby, referendum, kultúrne podujatia, spoločenské akcie, zhromaždenia obyvateľov obce, umiestnenie základne pre verejný rozhlas. V 2018 v mesiaci apríl bola spracovaná dokumentácia pre stavebné povolenie - prístavba, prestavba a stavebné úpravy Obecného domu Peklina.

 Uvedené prehlásenie je potrebné z dôvodu, že sa k stavbe nenašli požadované archiválie (prídelová listina, ...).

**Uznesenie č. 153/2018**

Obecné zastupiteľstvo v Dolnom Hričove

*schvaľuje:*

prehlásenia Slovenskému pozemkovému fondu k majetkoprávnemu vysporiadaniu pozemku pod stavbou, a to k stavbe „Obecný dom Peklina“ súp. č. 57, k. ú. Peklina, druh stavby administratívna budova, parc. č. KN - C 2/3, LV č. 1, vlastník Obec Dolný Hričov, Osloboditeľov 131/35, Dolný Hričov, PSČ 013 41, SR podiel 1/1, jedná sa o pozemok parc. č. KN - E 1, k. ú. Peklina, LV č. 247, výmera 32 m2, druh pozemku zastavaná plocha a nádvorie, vlastník Slovenská republika podiel 1/1. Jej datovanie spadá do obdobia vzniku 1. ČSR, kedy tu bola zriadená obecná škola a kancelária pre Štátne lesy. Budova bola a je využívaná pred a po roku 1989 až do súčasnosti pre účely obce Dolný Hričov, a to na voľby, referendum, kultúrne podujatia, spoločenské akcie, zhromaždenia obyvateľov obce, umiestnenie základne pre verejný rozhlas. V 2018 v mesiaci apríl bola spracovaná dokumentácia pre stavebné povolenie - prístavba, prestavba a stavebné úpravy Obecného domu Peklina.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**K bodu 10:**

**Zmluva o zriadení vecného bremena v prospech tretej osoby č. 095 a 096-II-501-VB/2018**

 Ing. Vladimír Hronček - Georeal, Bratislava zaslal obci na podpis návrh zmlúv o zriadení vecného bremena v prospech tretej osoby č. 095 a 096-II-501-VB/2018 pre k.ú. Dolný Hričov, kde ako povinný z vecného bremena je Obec Dolný Hričov. Vecné bremeno vzniká na základe realizácie stavebných objektov SO 51-37-06, Žst. Dolný Hričov, úprava na kanalizácii „Severoslovenská vodárenská spoločnosť“ a SO 51-37-07, Žst. Dolný Hričov úprava na kanalizácii „Severoslovenská vodárenská spoločnosť“ pre stavbu „Modernizácia trate Púchov - Žilina, pre rýchlosť do 160 km/hod., II. etapa, ktorej investorom sú ŽSR. Vecné bremeno vymedzené zmluvami je zriadené odplatne za jednorázovú náhradu ustanovenú znaleckým posudkom č. 105/2017 zo dňa 31.08.2017, ktorý vyhotovila spoločnosť ÚEOS Komercia, a.s., Ružová dolina

č. 27, Bratislava vo výške 96,75 € a 106/2017 zo dňa 31.08.2017, ktorý vyhotovila spoločnosť ÚEOS Komercia, a.s., Ružová dolina č. 27, Bratislava vo výške 121,50 €.

**Uznesenie č. 154/2018**

Obecné zastupiteľstvo v Dolnom Hričove

*schvaľuje:*

uzatvorenie Zmlúv o zriadení vecného bremena v prospech tretej osoby č. 095-II-501-VB/2018 a

č. 096-II-501-VB/2018 medzi povinným z vecného bremena Obcou Dolný Hričov, investorom ŽSR

a oprávneným z vecného bremena Severoslovenské vodárne a kanalizácie, a.s..

**K bodu 11:**

**Informácie starostu obce**

 Okresný súd Žilina sa listom sp. zn. 1SprO/1216/18 zo dňa 10.10.2018 obrátil na Obec Dolný Hričov so žiadosťou o zabezpečenie volieb prísediacich Okresného súdu Žilina v zmysle zákona č. 385/2000 Z.z. o sudcoch a prísediacich v platnom znení na obdobie rokov 2018 - 2022. Podľa § 140 uvedeného zákona prísediacich volia obecné zastupiteľstvá v obvode príslušného súdu z kandidátov z radov občanov, ktorí majú trvalý pobyt alebo pracujú v obvode súdu. Prísediacich navrhujú starostovia obcí a primátori miest.

**Rekapitulácia volebného obdobia r. 2014 -2018:**

- bolo uskutočnených celkovo 49 zasadnutí obecného zastupiteľstva, na ktorých okrem iného bolo riešené:

- doplnenie verejného osvetlenia v obci Dolný Hričov,

- stavba ŽSR, Modernizácia trate Púchov - Žilina, pre rýchlosť 160 km/hod., II. etapa - (úsek Považská Teplá - Žilina)“,

- stavba „D1 Hričovské Podhradie - Lietavská Lúčka“,

- zapojenie sa do projektov: Zníženie energetickej náročnosti objektu materskej škôlky a súvisiacej administratívnej budovy; Výzva Rady vlády SR pre prevenciu kriminality na financovanie projektu v oblasti prevencie kriminality pre rok 2018 - Kamerový systém obce Dolný Hričov; Podpora rozvoja športu na rok 2018 - výstavba detského ihriska; Verejný priestor a verejná infraštruktúra - rekonštrukcia informačných prvkov; Šport - Nočná hasičská súťaž o putovný pohár starostu obce a O vianočného kapra; projekty ÚPSVaR - Podpora zamestnávania uchádzačov o zamestnanie prostredníctvom vybraných aktivít na trhu práce, Praxou k zamestnaniu a Šanca pre mladých,

- spolupráca so Združením priateľov Hričovského hradu - uzatvorenie nájomnej zmluvy za účelom vytvorenia expozičných priestorov prezentujúcich históriu hradu Hričov v priestoroch kultúrneho domu$,$

- projekt Schwarzenegger - zrušené uznesením č. 148/2019 z 27.09.2017,

- Plán hospodárskeho a sociálneho rozvoja obce Dolný Hričov na roky 2015-2021,

- riešenie vodovodu a kanalizácie ul. Osloboditeľov,

- odstránenie čiernych skládok,

- výmena okien na budove ZŠ (ročníky 1.-4.), na budove ŠA - Pohostinstvo Vrtuľa, na budove zdravotného strediska, pobočke Slovenskej pošty, a.s. a kaderníctva,

- výmena oplotenia na MPPS a obecného úradu,

- rekonštrukcia MK ul. Dolné Záhumnie, MK v Pekline,

- rozšírenie verejného osvetlenia,

- dopravné projekty - osadenie dopravného značenia,

- územný plán obce Dolný Hričov

- spracovanie geometrických plánov k rozparcelizovaniu pozemkov,

- riešenie nájomných zmlúv v nájomných domoch 16 a 28 b.j.,

- vyriešenie záväzkov a pohľadávok medzi obcou a spoločnosťou Erste Group Immorent s.r.o., Bratislava vo výške 237 475,13 €,

- vyriešenie exekučného konania spol. AGRO-COMMERCE, s.r.o., Žilina vo výške 55 232,66 €,

- vysporiadanie záväzkov voči spol. T+T, a.s. z r. 2013 a r. 2014 vo výške 58 932,74 €,

- oznámenie o zápise národnej kultúrnej pamiatky do Ústredného zoznamu pamiatkového fondu - Zvonica v k.ú. Peklina - žiadosť o povolenie jej rekonštrukcie,

- práce na Panskej záhrade v k.ú. Peklina,

- kultúrne akcie, šport (úprava škvarového ihriska), DHZ (výpožička m.v. IVECO a protipovodňového vozíka od KR HaZZ),

- dňa 06.11.2018 sa uskutoční prednáška „Kompostovanie v kompostéroch“ v Kultúrnom dome v Dolnom Hričove o 17,30 hod.,

 Na záver sa Ing. Peter Zelník, starosta obce poďakoval všetkým poslancom za spoluprácu, za zodpovedný prístup k plneniu jednotlivých úloh a odovzdal im „Ďakovný list za prínos pre obec Dolný Hričov a spoluprácu v Obecnom zastupiteľstve v Dolnom Hričove vo volebnom období 2014 - 2018“.

**K bodu 12:**

**Informácie zástupcu starostu, hlavného kontrolóra, poslancov a predsedov komisií**

*p. Pavol Ballay, zástupca starostu* - poďakoval sa za spoluprácu, informoval o výške dotácie poskytnutej v zmysle „Zmluvy o poskytovaní dotácií z vlastných príjmov ŽSK“ za volebné obdobie 2014 - 2018 vo výške 2 652,00 €, taktiež informoval o výpožičke m.v. IVECO a protipovodňového vozíka od KR HaZZ na dobu 5 rokov a následnom prevode do majetku obce, pokračovanie tradície založenej dňa 04.07.2015 - „Dolnohričovský deň otcov“.

*p. Mária Rapánová, hlavný kontrolór* - poďakovala za spoluprácu starostovi obce, jeho zástupcovi, poslancom obecného zastupiteľstva, pracovníčkam obecného úradu a pracovníkom MPPS. Do funkcie hlavného kontrolóra bola zvolená uznesením č. 16/2013 dňa 22.05.2013 a funkčné obdobie končí k 01.06.2019, informovala o rozhodnutí nekandidovať v ďalšom volebnom období.

*p. Bibiána Odváhová* -sa vyjadrila, že občania by mali byť informovaní aj o finančnej situácii obce pri vstupe starostu a poslancov do volebného obdobia 2014 - 2018, t.j. zadlženosť obce, výška istiny úverov, výška záväzkov voči dodávateľom. O kultúrnych akciách bude informovať predsedkyňa Komisie pre vzdelávanie a kultúru. Poďakovala za spoluprácu.

*P. Marta Rašovcová -*  ako predsedkyňa Komisie pre vzdelávanie a kultúru informovala o uskutočnených akciách. Poďakovala za pomoc pri ich organizácii starostovi obce, členom komisie, vďaka patrí za nezištnú pomoc aj osobám a rodinám z Dolného Hričova a Pekliny, ktorí sa jednotlivých akcií aktívne zúčastnili. Vyzdvihla spoluprácu s MPPS - vývoz odpadu, kosenie.

*P. Jozef Vršanský* - poďakoval za spoluprácu starostovi, kolegom - poslancom obecného zastupiteľstva, pracovníkom obecného úradu a hlavnému kontrolórovi.

*P. Marián Medzihorský -* pred poďakovaním by ešte rád dostal odpovede na niektoré svoje otázky a to: ostatné plochy (MK) pri RD p. Pavla Tureka, situácia so športom, pracovné aktivity na športovom areáli, stav v žiadosti o NFP na MŠ, ŠJ a ŠD, spolupráca so Združením priateľov Hričovského hradu, odkúpenie pozemku, resp. zriadenie vecného bremena - ŽSR (železničný zvršok), vyúčtovanie kultúrno-spoločenskej akcie „Dolnohričovské majstrovstvá vo varení fazuľovice“, stav v spracovaní územného plánu obce a s tým spojené zmluvy s Ing. arch. Petrom Krajčom a Ing. arch. Vladimírom Barčiakom, riešenie podchodu pod železnicou - namiesto schodov zjazd alebo aj zjazd. Po zodpovedaní otázok starostom obce, do ktorých sa zapojili aj niektorí poslanci, poďakoval sa za spoluprácu, s niektorými kolegami si porozumel viac, s inými menej, osobne mal víziu urobiť pre šport v Dolnom Hričove viac.

*Ing. Michal Ballay, PhD.* - poďakoval sa za spoluprácu.

*Prof. Dr. Ing. Martin Decký* - veľmi pekne ďakuje za spoluprácu. Je hrdý na to, čo sa dokázalo. Ospravedlnil sa p. Pavlovi Ballayovi za svoje stanovisko.

*P. Štefan Hôrečný* - poďakoval sa starostovi obce, ktorý vstúpil do neznámej oblasti. Je potrebné, aby správa o obci bola prednesená aj občanom. Ďalej sa poďakoval kolegom, členom Komisie pre sociálne, zdravotné a bytové otázky, ktorú zhodnotil ako nie je veľmi populárnu, pracovníčkam obecného úradu, váži si práci MPPS. Spomenul aj niektoré dlhodobé riešenia ako napr. vysporiadanie vzájomných záväzkov a pohľadávok so spoločnosťou Erste Group Immorent s.r.o., Bratislava.

**K bodu 13:**

**Diskusia**

*P. Štefánia Kováčiková* - sa informovala na stav k nevysporiadaným pozemkom v obci Dolný Hričov - ul. Športová. Uznesením č. 142/2018 zo zasadnutia obecného zastupiteľstva konaného dňa 10.10.2018 bolo schválené „vypracovanie návrhu zmluvy o odkúpenie pozemku na u. Športová pod asfaltovou plochou od p. Štefánie Kováčikovej a p. Štefánie Chlebúchovej vo výške 15,18 €/m2. Termín vypracovania návrhu zmlúv je do 09.11.2018. Po doručení návrhu zmlúv JUDr. Petrom Vachanom budú p. Štefánia Kováčiková a p. Štefánia Chlebúchová vyzvané k jeho prevzatiu. Zároveň im bude doručená Zápisnica č. 9/2018 zo zasadnutia obecného zastupiteľstva z 10.10.2018.

*P. Ľudmila Randíková* - bola informovaná, že vlastnícke vzťahy k nevysporiadaným pozemkom v obci Dolný Hričov - ul. Športová obec nerieši s ňou, ale s jej matkou, p. Štefániou Chlebúchovou. K termínu konania zasadnutia obecného zastupiteľstva nepredložila žiadna poverenie, resp. splnomocnenie k jej zastupovaniu. Položila otázku, čo s ostatnou plochou, mimo asfaltovej, čo ak si túto plochu ohradia. Ing. Peter Zelník, starosta obce sa vyjadril, že sa stále hovorí dookola to isté a upozornil na svoje vyjadrenie, že návrh zmlúv bude predložený do 09.11.2018.

*P. Renáta Kováčiková* - momentálne nemá žiadny diskusný príspevok. Žiada ale, aby bolo zápisnične uvedené, že vracia Ing. Petrovi Zelníkovi, ako predsedovi ŠK Dolný Hričov, čiastku 72,- €, ktorá jej boli doručená ako strata zisku po akcii z  07.10.2018, kedy došlo v Športovom areáli k dopredaju občerstvenia a nápojov počas majstrovského zápasu žiakov ŠK Dolný Hričov a PFK Ovčiarsko po turnaji prípraviek futbalu, ktorý sa konal dňa 06.10.2018. Ing. Peter Zelník finančné prostriedky od p. Renáty Kováčikovej neprijal a požiadal toto uviesť do zápisnice.

*P. Roman Družkovský* - v súvislosti s poslaneckým okienkom Ing. Michala Ballaya, PhD. požiadal o vysvetlenie k niektorým jeho vyjadreniam. Jednalo sa o spracovaný PHSR; jeho finančný prínos do obce; spolupráca na projekte Schwarzeneger; vyjadrenie, že hlavným dôvodom momentálneho stavu v športe je nedostatočný záujem o športový klub zo strany obce, čo sa negatívne odrazilo na podmienkach pre hráčov, na čo zareagovala aj p. Bibiána Odváhová, ktorá v žiadnom prípade nesúhlasí s týmto vyjadrením, ako pokladníčka ŠK Dolný Hričov má prehľad o finančnej situácii, dôvodom je nezodpovedný prístup niektorých hráčov (mužov) ŠK, absencia na tréningoch, zápasoch, morálka. P. Roman Družkovský si myslí, že by sa patrilo ospravedlniť DHZ (podnet na Okresnú prokuratúru) a zváženie odstúpenia z funkcie. *Ing. Michal Ballay, PhD.* sa odvolal na § 25 ods. (1) písm. e) Zákona č. 369/1990 Zb. o obecnom zriadení: „poslanec je povinný najmä: informovať na požiadanie voličov o svojej činnosti a činnosti obecného zriadenia“.

**Uznesenie č. 155/2018**

Obecné zastupiteľstvo v Dolnom Hričove

*berie na vedomie:*

diskusné príspevky obyvateľov obce.

**K bodu 14:**

**Rekapitulácia prijatých uznesení**

 Zapisovateľka, p. Rudolfa Sládková, prečítala prijaté uznesenia č. 145 - 155/2018 z verejného zasadnutia obecného zastupiteľstva konaného dňa 31.10.2018.

**K bodu 15:**

**Záver**

Ing. Peter Zelník, starosta obce, sa na záver rokovania obecného zastupiteľstva poďakoval prítomným za účasť a ukončil zasadnutie obecného zastupiteľstva.

|  |  |  |  |
| --- | --- | --- | --- |
| **Zapisovateľka:** | *Rudolfa Sládková* | ......................................... |  |
| **Overovatelia:** | *Marián Medzihorský* | ......................................... |  |
|  |  |  |  |
|  | *Bibiána Odváhová* | ......................................... |  |

 Ing. Peter Zelník

 starosta obce

V Dolnom Hričove dňa 31. 10. 2018